Pastorie-moorde: Seun beken skuld - Maroela Media
Pastorie-moorde: Seun beken skuld
Ds Willem Brits Foto: Facebook
Martin Brits (28) het voor ŉ landdros van Fouriesburg skuld erken op die moord van sy pa, ds. Willem Brits.
Martin en Elliot Mhlambi (41) staan tans tereg op aanklag dat hulle ds. Willem Brits (60) en Gerhard Vermeulen (25) vermoor het. Martin het Dinsdag glo ŉ bekentenis voor ŉ landdros op Fouriesburg afgelê, berig Volksblad.
Ds. Brits en sy vrou, Dorothea, is op 8 November met ŉ byl in hul huis aangeval. Ds. Brits het die Vrydagoggend aan sy beserings beswyk. Vermeulen, hul aanstaande skoonseun, is tydens die aanval doodgeskiet.
Die mans se saak is tot 19 November uitgestel.
Amanda Appelgryn, woordvoerder van die Mediclinic Bloemfontein, sê Dorothea is steeds in ŉ kritieke toestand.
Martin en Mhlambi het vroeër saam tronkstraf in Frankfort uitgedien. Mhlambi was van vragmotorkaping aangekla en Brits, wat verlede jaar op parool vrygelaat is, van diefstal. Die twee het glo gereeld saam gesels en eredienste bygewoon.
’n Roudiens word Donderdag om 15:00 vir Vermeulen in die APK op Harrismith gehou en Vrydag om 11:00 vir ds. Brits in die NG-kerk Kerkenberg op Harrismith.
Noordwes-boer se ontbinde liggaam opgespoor
Drie seuns vas na moord op 25-jarige